wickkiey/tamil-wikipedia-chunked huggingface dataset:
# மத்வ பிராமணர்கள்

## வரலாறு

மத்வ சமூகம் அதன் தத்துவ தோற்றத்தை 13 ஆம் நூற்றாண்டில் வாழ்ந்த வைணவ ஆச்சாரியரான மத்வாச்சாரியரிடம் காண்கிறது . உடுப்பியின் எட்டு மடங்கள் மத்வாச்சாரியரால் நிறுவப்பட்டது. மத்வாச்சாரியருக்குப் பிறகு மடங்களை நிறுவிய மற்ற ஆச்சாரியர்களில் பத்மநாப தீர்த்தர், நரஹரிதீர்த்தர், அக்சோபிய தீர்த்தர், ஜெயதீர்த்தர், சிறீபாதராஜ தீர்த்தர், வியாசதீர்த்தர், வாதிராஜ தீர்த்தர், விஜயேந்திர தீர்த்தர், இராகவேந்திர தீர்த்தர் போன்றவர்கள் அடங்குவர் . மத்வத் தத்துவத்தின் இணைப்புகள் தெற்கில் உடுப்பி முதல் வட இந்தியாவில் துவாரகை வரை கோயில்கள் மற்றும் மடங்கள் வடிவில் நீட்டிக்கப்பட்டுள்ளன.  
உடுப்பி நகரம் 13 ஆம் நூற்றாண்டின் கிருட்டிணர் கோயிலுக்கு பிரபலமானது. மனித ஆத்மா கடவுளின் கிருபையால் காப்பாற்றப்படுவதாகவும், உண்மையான பக்தர்களுக்கு கடவுள் காட்சி அளிக்கிறார் என்றும் மத்வர்கள் நம்புகிறார்கள். பக்தி வழிபாடு மத்வர்களின் வாழ்க்கையில் முக்கியமானது.
# மத்வ பிராமணர்கள்

## வரலாறு

### தொழில்கள்

17 ஆம் நூற்றாண்டில் கோல்கொண்டாவின் சுல்தானக ஆட்சியின் போது, பல தேசஸ்த் மத்வ பிராமணர்கள், ஆந்திரா மற்றும் தெலங்காணா மாவட்டங்களில் தேசுமுக், தேசுபாண்டே, மசூம்தார், மன்னவர் போன்ற உயர் நிர்வாக பதவிகளை வகித்தனர்.
# மத்வ பிராமணர்கள்

## புள்ளிவிவரங்கள்

கர்நாடகாவில், துவைதத் தத்துவத்தைப் பின்பற்றும் பிராமணச் சமூகங்கள் தேசஸ்த் பிராமணர்கள், சிவல்லி பிராமணர்கள், கோட்டா பிராமணர்கள், பதகநாடு பிராமணர்கள், ஆரவேலு பிராமணர்கள், கன்னட கம்மே, உலுச்சுகம்மே (உல்ச்சா) பிராமணர்கள், ஆரவந்துவக்கலு பிராமணர்கள் ஆகியோர் . தமிழ்நாட்டில், மத்வாச்சாரியரின் தத்துவத்தைப் பின்பற்றும் பிராமண சமூகங்கள் தேசஸ்தாக்கள், ஆரவந்துவக்கலு, படகநாடு, ஆருவேலா பிராமணர்கள், பென்னத்துரார் பிராமணர்கள், பிரதமசாகி பிராமணர்கள், படக பிராமணர்கள் ஆகியோர் அடங்குவர். பீகாரில், கயாவால் பிராமணர்கள் துவைதத் தத்துவத்தைப் பின்பற்றுகிறார்கள். கோவாவில், துவைத தத்துவத்தைப் பின்பற்றுபவர்களாக கவுட சாரஸ்வத் பிராமணர் உள்ளனர். சால்செட் அங்குள்ள மத்வ சாரஸ்வத்தின் கோட்டையாகும். மேலும் அவர்கள் விஷ்ணுவின் தீவிர பக்தர்கள்.  
கர்நாடகா, கடலோர மகாராட்டிரா மற்றும் கோவாவில் மத்வாச்சாரியரின் துவைத தத்துவத்தைப் பின்பற்றும் தெய்வத்ன பிராமணர்கள் என்ற ஒரு பிரிவு உள்ளது.  
கேரளாவில், மத்வாச்சாரியரின் துவைத வேதாந்தத்தைப் பின்பற்றும் எம்ப்ராந்திரிகள் உள்ளனர். குறிப்பாக மத்திய கேரள பிராந்தியத்தில் மத்வ சம்பிரதாயத்தைப் பின்பற்றும் பிராமணர்களின் பிற பிரிவுகளும் உள்ளன.
# மத்வ பிராமணர்கள்

## சமூகம் மற்றும் கலாச்சாரம்

மற்றும் சட்னியுடன் மசாலா தோசை ]]
# மத்வ பிராமணர்கள்

## சமூகம் மற்றும் கலாச்சாரம்

### மொழி

பிரதான தெற்கு திராவிட மொழிகள் குழுவின் முக்கிய மொழிகளில் ஒன்றான கன்னடத்தை பெரும்பான்மையான மத்வர்கள் பேசுகிறார்கள். மத்வ பிராமணர்கள் பலவிதமான கன்னடங்களைப் பேசுகிறார்கள். கன்னடம் அல்லாத மாநிலங்களில் கூட இவர்கள் தங்கள் வீடுகளில் கன்னடம் பேசுகிறார்கள். ஆனால் வெளியாட்களுடன் அவர்கள் அந்த மாநிலத்தின் சொந்த மொழியைப் பேசுகிறார்கள். மராத்தி, கன்னடம், தெலுங்கு மற்றும் தமிழ் பேசும் மத்வ பிராமணர்கள் தேசஸ்தா மத்வ பிராமணர்கள் எனப்படுகின்றனர். இவர்கள் மகாராட்டிராவிலும் தென்னிந்தியா முழுவதும் பரவி வருகின்றனர். துளு பேசும் மத்வ பிராமணர்கள், சிவள்ளி மத்வ பிராமணர்கள் எனப்படுகின்றனர். இவர்கள் கரையோர மாவட்டங்களான உடுப்பி, இன்றைய கர்நாடக மாநிலத்தின் தெற்குப் பகுதி, காசர்கோடு மற்றும் கேரள மாநிலத்தின் பிற பகுதிகளில் உள்ளனர். கொங்கணி பேசும் மத்வ பிராமணர்கள் கவுட சாரஸ்வத் பிராமணர் எனப்படுகின்றனர். இவர்கள் கரையோர கர்நாடகா, கோவா மற்றும் கேரளா முழுவதும் பரவியுள்ளனர். பிகாரி, மாககி மற்றும் இந்தி பேசும் மத்வ பிராமணர்கள் கயாவல் பிராமணர்கள் எனப்படுகின்றனர். இவர்கள் கயா மற்றும் வாரணாசி முழுவதும் பரவியுள்ளனர்.  
சிவள்ளி மற்றும் தேஸ்தா மத்வர்கள் பிற சமூகங்களால் கடவுளின் சேவைகளுக்காக அதிகம் தேடப்படுகிறார்கள். கவுட சாரஸ்வத் மத்வர்கள் ஒரு மத ரீதியாக தன்னிறைவான சமூகமாகும். இந்த மூன்று துணைப்பிரிவுகளுக்கும் இடையே ஏராளமான கலாச்சார வேறுபாடுகள் உள்ளன.
# மத்வ பிராமணர்கள்

## சமூகம் மற்றும் கலாச்சாரம்

### உணவு முறை

இவர்கள் தூய சைவ உணவு உண்பவர்கள். மேலும் இவர்களின் பிரதான தானியம் அரிசி மற்றும் கோதுமை போன்றவை. உடுப்பி சமையல் என்பது மத்வ உணவுக்கு ஒத்த பெயர். இது கர்நாடகாவின் ஒரு முக்கிய சைவ உணவு வகையாகும். இதில் தானியங்கள், பருப்பு வகைகள், காய்கறிகள் மற்றும் மசாலாப் பொருட்கள் உள்ளன.  
வழக்கமான மத்வ சமையல் வகைகளில் ரசம், சாம்பார் , புளிக்குழம்பு மற்றும் அரிசி ஆகியவை உள்ளன. புளிக்குழம்பு பொதுவாக முழு மத்வ சமூகத்திற்கும் ஒரு பிரியமான உணவாகும். இனிப்புகளில், அயக்ரீவா என்பது பெரும்பாலான மத்வ பிராமண வீடுகளில் தயாரிக்கப்படும் மிகவும் பொதுவான இனிப்பு உணவாகும். இது வெல்லம் மற்றும் தேங்காயுடன் வங்காள கிராம் பயன்படுத்தி தயாரிக்கப்படுகிறது.
# மத்வ பிராமணர்கள்

## சமூக மற்றும் அரசியல் பிரச்சினைகள்

2017 ஆம் ஆண்டில், கர்நாடக அரசு மூடநம்பிக்கைக்கு எதிராக நிலைப்பாட்டை எடுத்து, கர்நாடக தடுப்பு மற்றும் மனிதாபிமானமற்ற தீய நடைமுறைகளை ஒழித்தல் மற்றும் அமானுஷ்ய சக்திகளை அல்லது தீய மற்றும் சுயநல நோக்கங்களுக்காக மந்திரத்தை பயன்படுத்துவதை தடுக்கும் மசோதா*,* 2017 ஆகியவற்றை சட்டசபையில் அறிமுகப்படுத்துவதன் மூலம் அனைத்து தீய நடைமுறைகளையும் தடை செய்ய திட்டமிட்டது. பல விவாதங்களுக்குப் பிறகு, மத்வ பிராமணர்களின் 'முத்ரதாரணம்' போன்ற நடைமுறைகளுக்கு விலக்கு அளிக்கப்பட்டுள்ளது. இந்த நடைமுறையின்படி, வழக்கமாக தங்கம் அல்லது தாமிரத்தால் செய்யப்பட்ட 'முத்திரைகள்' தீயில் சூடாக்கப்பட்டு உடலில் குத்தப்படுகின்றன.
# மத்வ பிராமணர்கள்

## குறிப்பிடத்தக்க நபர்கள்

- திவான் பூர்ணையா (1746-1812) - ஐதர் அலி, திப்பு சுல்தான் மற்றும் உடையார் ஆகிய மூன்று ஆட்சியாளர்களின் கீழ் மைசூர் அரசில் திவானாக இருந்தார். மேலும் எலந்தூர் தோட்டத்தின் நிறுவனரும் ஆவார்.
- வெ.கிருட்டிணசாமி ராவ் (1845 - 1923) - திருவிதாங்கூரின் திவான் 1898-1904 வரை.
- பி.என்.கிருட்டிணமூர்த்தி (1849 - 1911) - மைசூர் மாநிலத்தின் திவான் மற்றும் எலந்தூர் தோட்டத்தின் 5 வது சாகிர்.
- குமார வியாசர் (1419-1446) - கன்னடக் கவிஞர்,கன்னட மொழியில் 15 ஆம் நூற்றாண்டின் ஆரம்பத்தில் செல்வாக்கும், பாரம்பரியமும் கொண்டவர். இவரது இயற்பெயர் நாரணப்பா என்பதாகும். கன்னடத்தில் மகாபாரதத்தை எளிய நடையில் மொழிபெயர்த்துள்ளார்.
- காஞ்சீவரம் அயாவதான ராவ் (1865 - 1946) - ஓர் இந்திய வரலாற்றாசிரியரும், அருங்காட்சியகவியலாளரும், மானுடவியலாளரும், பொருளாதார நிபுணரும் மற்றும் பன்மொழிப் புலமைக் கொண்டவர். இவர் பேரரசின் மானுடவியல் நிறுவனம், இந்திய வரலாற்று பதிவுகள் ஆணையம் மற்றும் பேரரசின் பொருதாரச் சங்கத்தின் உறுப்பினராக இருந்தார்.
- பீம்சென் ஜோஷி (1922 - 2011) - இந்துஸ்தானி இசைப் பாரம்பரியத்தில் கர்நாடகாவைச் சேர்ந்த இந்திய பாடகரும், பாரத ரத்னா மற்றும் பத்மசிறீ விருது பெற்றவர்.
- டி.ஆர்.ராமச்சந்திரன் (1917 - 1990) - 1940 களில் இருந்து 1960 கள் வரை முன்னணி மற்றும் துணை வேடங்களில் நடித்த ஒரு தமிழ் நடிகரும் நகைச்சுவையாளரும் ஆவார்.
- கிருட்டிண குமாரி (6 மார்ச் 1933 - 24 ஜனவரி 2018) - 1960 மற்றும் 1980 களின் முன்னணி தெலுங்கு நடிகை.
- காசிநாத் (8 மே 1951 - 18 ஜனவரி 2018) - கன்னடப் படங்களில் முதன்மையாக பணியாற்றிய இந்திய நடிகரும் திரைப்படத் தயாரிப்பாளரும் ஆவார்.
- ஆலுரு வெங்கட ராவ் (1880 - 1964) - ஓர் இந்திய புரட்சியாளர், வரலாற்றாசிரியர், எழுத்தாளர் மற்றும் பத்திரிகையாளர்.
- பல்லடம் சஞ்சிவ ராவ் (1882-1962) - ஓர் இந்திய புல்லாங்குழல் கலைஞரும் கர்நாடக இசைக்கலைஞரும் ஆவார்.
- வி.கே.ஆர் வரதராஜ ராவ் - (1908 - 1991) - ஓர் இந்திய பொருளாதார நிபுணர், அரசியல்வாதி மற்றும் கல்வியாளர்.
- யு.ஆர்.அனந்தமூர்த்தி (1932 - 2014) - கன்னட மொழியில் சமகால எழுத்தாளர் மற்றும் விமர்சகர்; ஞானபீட விருது மற்றும் பத்ம பூசண் வென்றவர்.
- சிகாரிபுரா இரங்கநாத ராவ் (1922 - 2013) - குசராத்தில் துறைமுக நகரமான லோத்தல் மற்றும் பேட் துவாரகை உள்ளிட்ட பல சிந்துவெளி நாகரிகத் தளங்களை கண்டுபிடித்த பெருமைக்குரிய அணிகளை வழிநடத்திய இந்திய தொல்பொருள் ஆராய்ச்சியாளர் .
- வீணை சேசன்னா (1852 - 1926) - வீணைக் கலைஞர். இவர் பாரம்பரிய கர்நாடக இசை பாணியில் வாசித்தார். மைசூர் அரசவையில் ஒரு இசைக்கலைஞராக இருந்தார்.
- சகா ராம ராவ் - தென்னிந்திய சித்ரவீணை (கோட்டு வாத்தியம்) கச்சேரிகளுக்கு மீண்டும் அறிமுகப்படுத்திய பெருமைக்குரிய இந்திய இசைக்கலைஞர்.
- புரந்தரதாசர் (1484–1564) - ஒரு விஷ்ணு பக்தர். இவர் கர்நாடக இசையின் பிதாமகர் என்று பரவலாகக் குறிப்பிடப்படுகிறார்.
- நவரத்ன இராம ராவ் (1877 - 1960) - கர்நாடகாவைச் சேர்ந்த இந்திய எழுத்தாளர் மற்றும் அறிஞர்.
- வியாசதீர்த்தர் - ஒரு துவைதத் துறவி மற்றும் கிருட்டிணதேவராயரின் ராஜகுரு.
- வாதிராஜ தீர்த்தர் - ஒரு துவைதத் தத்துவஞானி, கவிஞர் மற்றும் ஆன்மீகவாதி. இவர் சோதே மடத்தின் தலைவர்.
- சத்யதர்ம தீர்த்தர் (1743-1830) - வேதாந்தத்தின் துவைதத் தத்துவத்தின் அறிஞர், துறவி மற்றும் ஆன்மீகவாதி; உத்தராதி மடத்தின் 28 வது தலைவர்.
# அஞ்சல் (கொல்லம் மாவட்டம்)

**அஞ்சல்** (*Anchal*) என்பது இந்தியாவின் கேரளத்தின், கொல்லம் மாவட்டத்தின் மையத்தில் அமைந்துள்ள ஒரு நகரமாகும் , இது தேசிய நெடுஞ்சாலை 744 மற்றும் முதன்மை மைய சாலை ஆகியவற்றிற்கு இடையில் அமைந்துள்ளது. இங்கு மாதத்திற்கு இருமுறை நடக்கும் கால்நடைச் சந்தை மிகப் பிரபலமானது
# அஞ்சல் (கொல்லம் மாவட்டம்)

## சொற்பிறப்பியல்

இப்பகுதி அஞ்சல் என்ற பெயர் பெற்றது குறித்து பல்வேறு பழங்கதைகள் உள்ளன. அவற்றில் ஒன்று என்னவென்றால் இப்பகுதியில் ஐந்து ஆல மரங்கள் இருந்தனவென்றும் அதனால் அஞ்சு-ஆல் என்று பெயர் பெற்றதாகவும் அதன் மருவுதான் அஞ்சல் என்பது என்று கூறப்படுகிறது.
# அஞ்சல் (கொல்லம் மாவட்டம்)

## போக்குவரத்து

அருகிலுள்ள தொடருந்து நிலையங்கள் புனலூர் தொடருந்து நிலையம் மற்றும் கொல்லம் சந்திப்பு தொடருந்து நிலையம் ஆகியவை முறையே 14 கி.மீ மற்றும் 39 கி.மீ தூரத்தில் அமைந்துள்ளன. கொல்லம் சந்திப்பு தொடருந்து நிலையமானது பரப்பளவில் கேரளத்தின் இரண்டாவது பெரிய நிலையமாகும், மேலும் இது பழமையான நிலையங்களில் ஒன்றாகும். அருகிலுள்ள சர்வதேச வானூர்தி நிலையம் 55 கி.மீ தொலைவில் அமைந்துள்ள திருவனந்தபுரம் பன்னாட்டு வானூர்தி நிலையம் ஆகும். இது கேரள மாநிலத்தின் முக்கிய சர்வதேச வானூர்தி நிலையமாகும், இங்கு தேசிய மற்றும் சர்வதேச விமானங்கள் வந்து செல்கின்றன. அஞ்சல் தேசிய நெடுஞ்சாலை 744 மற்றும் பிரதான மத்திய சாலை ஆகியவற்றுக்கு இடையே அமைந்துள்ளது. கொல்லம் மாவட்டத்தில் அஞ்சல் மற்றும் பிற கிராமங்களுக்கு இடையே பல பேருந்து சேவைகளும் இயக்கப்படுகின்றன.
# அஞ்சல் (கொல்லம் மாவட்டம்)

## மக்கள் வகைப்பாடு

2011 ஆம் ஆண்டய இந்திய மக்கள் தொகை கணக்கெடுப்பின்படி, அன்சலின் மக்கள் தொகை 33,088 ஆகும், இதில் 15,732 ஆண்கள் மற்றும் 17,356 பெண்கள். கல்வியறிவு விகிதம் 95%, ஆண்களில் 96.7% பேரும், பெண்கள் கல்வியறிவு 93.49% பேரும் கல்வியறிவு பெற்றுள்ளனர்.
# அஞ்சல் (கொல்லம் மாவட்டம்)

## விழாக்கள்

அன்சலிலி உள்ள பகவதி அம்மன் கோயில் முடி திருவிழாவானது மாமாங்கத்துக்கு (12 ஆண்டுகளுக்கு ஒருமுறை) ஒருமுறை நடக்ககூடியது.
# அஞ்சல் (கொல்லம் மாவட்டம்)

## குறிப்பிடத்தக்க நபர்கள்

- ரெசுல் பூக்குட்டி
# பிர்லா குடும்பம்

**பிர்லா குடும்பம்** *(Birla family)* என்பது இந்தியாவின் தொழில்துறையும், சமூக வரலாறும் இணைந்த ஒரு குடும்பமாகும்.
# பிர்லா குடும்பம்

## அடித்தளங்கள்

பிர்லா குடும்பத்தின் தோற்றம் வைசிய வர்த்தகர்களின் மகேசுவரி சாதியினருடன் உள்ளது. ஆனால் இவர்கள் 1922 ஆம் ஆண்டில் தங்கள் பாரம்பரிய சமூகத்திலிருந்து வெளியேற்றப்பட்டனர். அப்போது இவர்களது உறுப்பினர்களில் ஒருவரான ராமேஸ்வர் தாசு பிர்லா சாதி திருமண விதிகளை மீறியதாக கருதப்பட்டது. இவர்கள் மார்வாடி எனவும் ராஜஸ்தான் மார்வாடி எனவும் அழைக்கப்படுகிறார்கள். இந்த குடும்பம் வடகிழக்கு ராஜஸ்தானில் உள்ள செகாவதி பிராந்தியத்தில் உள்ள பிலானி நகரத்திலிருந்து தோன்றியது. இவர்கள் இன்னும் பிலானியில் தங்கள் இல்லத்தை பராமரிக்கின்றனர். பிட்சு பிலானி என்று பரவலக அறியப்படும் பிர்லா தொழில்நுட்பம் மற்றும் அறிவியல் கழகம் உட்பட பல கல்வி நிறுவனங்களை அங்கு நடத்தி வருகின்றனர்.
# பிர்லா குடும்பம்

## அடித்தளங்கள்

### சிவ நாராயண பிர்லா

19 ஆம் நூற்றாண்டின் முற்பகுதியில் பிலானியில், சேத் புதர்மாலின் பேரன் சேத் சோபராம் உள்ளூரின் சிறிய அளவிலான வணிகத்துடன் வாழ்ந்து வந்தார். இவரது மகன் சேத் சிவ நாராயணன் (1840-1909), முதன்முதலில் பிலானிக்கு வெளியே வணிகத்தை மேற்கொண்டார். அந்த காலத்தில், அகமதாபாத் என்பது வடமேற்கு இந்தியப் பிராந்தியத்தில் ஒரு பெரிய வர்த்தகத்திற்கு சேவை செய்யும் இரயில்வே தலைமையாக இருந்தது. பொருட்கள் (முக்கியமாக பருத்தி) உள்ளூரிலிருந்து நகரத்திற்கு கொண்டு செல்லப்பட்டு, அங்கிருந்து இங்கிலாந்து மற்றும் பிற நாடுகளுக்கு ஏற்றுமதி செய்வதற்காக இரயிலில் மும்பைக்கு அனுப்பப்படும். இங்கிலாந்துக்கு அனுப்பப்படுவதற்கு முன்பு பருத்தியை சுத்தம் செய்வதற்காக அகமதாபாத்தில் பல பருத்தி நூற்பாலை பிரிவுகளும் அமைக்கப்பட்டன. இந்த பருத்தி வர்த்தகத்தில் பங்கேற்ற ஆரம்பகால இந்திய வர்த்தகர்களில் இவரும் ஒருவர். பின்னர், ஐக்கிய இராச்சியம் சீனாவுடன் அபினி வர்த்தகத்தை தீவிரமாக வளர்த்தது. இந்தியாவில் பாப்பி சாகுபடியை உருவாக்கியது. ரத்லம் - மண்டோசோர் (அகமதாபாத்துக்கு அருகில் இருந்தது) பிராந்தியம் பொருத்தமான மண் மற்றும் சூழல் காரணமாக பிரதான அபினி விளையும் வயல்வெளிகளில் ஒன்றானது. இவரும்ம் இவரது வளர்ப்பு மகன் பல்தேவ் தாசும் சீனாவுடன் அபினி வர்த்தகம் செய்ததன் மூலம் மகத்தான செல்வத்தை ஈட்டினர். இது குடும்பத்தின் செல்வத்தின் அடிப்படையாக அமைந்தது. வளர்ந்து வரும் செல்வத்துடனும், நம்பிக்கையுடனும், இவர் மற்ற மார்வாடி வர்த்தகர்களுடன் கூட்டாக சரக்குக் கப்பல்களில் சீனாவுடன் அபினி வர்த்தகம் செய்யத் தொடங்கினார். பிரிட்டிசு இடைத்தரகர்கள் மூலமே இது நடந்தது. இதை எளிதாக்க, இவர் 1863 இல் மும்பைக்கு குடிபெயர்ந்தார்.
# பிர்லா குடும்பம்

## அடித்தளங்கள்

### பல்தேவ் தாசு பிர்லா

சிவ நாராயண பிர்லாவுக்கு அவரது வாழ்க்கையில் ஒரு மிகுந்த துக்கம் இருந்தது: அவருக்கு குழந்தைகள் இல்லை. 1880 களின் முற்பகுதியில், சிவ நாராயணன் தனது வணிகத்தை தனது வளர்ப்பு மகன் பல்தேவ் தாசிடம் ஒப்படைத்தார். மும்பையை தளமாகக் கொண்டு ஒரு வர்த்தக இல்லத்தை சிவ நாராயணன் பல்தேவ் தாசை உருவாக்கினார். பல்தேவ் தாசு 1887 இல் கொல்கத்தாவிற்குச் சென்று வர்த்தகத்தை விவாக்கம் செய்தார். இவருக்கு சுகல் கிசோர், இராமேசுவர் தாசு,கன்சியாம் தாசு,&nbsp;பிரஜ் மோகன் என்ற நான்கு மகன்கள் இருந்தனர்.  
இவருக்கு 1917 இல் ராவ் பகதூர் பட்டம் வழங்கப்பட்டது. 1920 ஆம் ஆண்டில் இவர் வணிகத்திலிருந்து ஓய்வு பெற்றார். பிறகு வாரணாசியில் மதம் சார்ந்த படிப்பை படிக்கத் தொடங்கினார். 1925 ஆம் ஆண்டில் பீகார் மற்றும் ஒடிசா அரசாங்கத்தால் இவருக்கு "ராஜா" என்ற பட்டம் வழங்கப்பட்டது. வாரணாசி பனாரசு இந்து பல்கலைக்கழகம் இவருக்கு கௌரவ முனைவர் விருது வழங்கியது.
# பிர்லா குடும்பம்

## அடித்தளங்கள்

### கன்சியாம் தாசு பிர்லா

கன்சியாம் தாசு பிர்லா 1911 ஆம் ஆண்டில் ஜி.எம். பிர்லா நிறுவனத்தை நிறுவி சணல் வர்த்தகத்தில் தனது தொழில்துறையின் அடித்தளத்தை அமைத்தார். 1914 இல்,முதல் உலகப் போர் தொடங்கியது. சாக்குப் பைகளுக்கான தேவை அதிகரித்தது. போரின் போது பிர்லாவின் மதிப்பு 2 மில்லியன் ரூபாயிலிருந்து 8 மில்லியனாக உயர்ந்தது என்று மதிப்பிடப்பட்டுள்ளது. 1919 ஆம் ஆண்டில், பிர்லா சணல் என்ற சணல் ஆலையின் உரிமையாளரான இந்திய தொழில்முனைவோரின் முதல் குழுவில் இவர் இடம் பெற்றார். அடுத்த சில ஆண்டுகளில் இவர் பல பருத்தி ஆலைகளை வாங்கினார். பின்னர் இவர் பல சர்க்கரை ஆலைகளையும் தொடங்கினார். இந்துஸ்தான் டைம்ஸ் என்ற பத்திரிக்கை வெளியீடு 1924 இல் ஜி.டி. பிர்லாவால் இணைந்து நிறுவப்பட்டது. 1933 இல் இவர் அதை முழுமையாக கையகப்படுத்தினார்.இந்துஸ்தான் மோட்டார்ஸ் 1942 இல் தொடங்கப்பட்டது. 1947 இல் இந்தியாவின் சுதந்திரத்திற்குப் பிறகு இவர் கிராசிம் (குவாலியர் ரேயான் பட்டு உற்பத்தி, 1948) மற்றும் ஹிண்டால்கோ (இந்துஸ்தான் ஆலம் கம்பெனி 1958) ஆகியவற்றைத் தொடங்கினார்.  
பல்தேவ் தாசும், அவரது மகன்களும் மகாத்மா காந்தி தலைமையிலான சுயராச்சிய இயக்கத்தின் முக்கிய ஆதரவாளர்களில் ஒருவராக இருந்தனர். கூடுதலாக அர்ப்பணிப்புள்ள இந்து ஆர்வலர்களாகவும் இருந்தனர். இவர்கள் மதன் மோகன் மாலவியாவால் நிறுவப்பட்ட பனாரசு இந்து பல்கலைக்கழகத்தின் தீவிர ஆதரவாளர்களாகவும், மகாத்மா காந்தியால் தொடங்கப்பட்ட நடவடிக்கைகளுக்கு நிதி ஆதரவாளர்களாகவும் இருந்தனர். புது தில்லியிலுள்ள முக்கிய லட்சுமிநாராயண் கோயில் சுகல் கிசோர் பிர்லாவால் கட்டப்படு, மகாத்மா காந்தியால் திறந்து வைக்கப்பட்டது, காந்தி கேட்டுக்கொண்டதற்கிணங்க, அரிசனர்கள் உட்பட அனைத்து இந்துக்களும் இந்த கோவிலில் வழிபட அனுமதிக்கப்பட்டனர்.  
இந்தியாவின் சுதந்திரத்திற்கு முந்தைய சில தசாப்தங்களில், பிர்லாக்கள் உள்ளிட்ட இந்திய வணிகர்கள், ஒரு காலத்தில் ஐக்கிய இராச்சியத்திலிருந்து இந்தியாவில்இசுக்கொட்லாந்து ஆதிக்கம் செலுத்திய தொழில்களுக்குள் நுழைந்து அதை கையகப்படுத்த சில வெற்றிகரமான முயற்சிகளை மேற்கொண்டனர். இது மகாத்மா காந்தியின் சுதேசி இயகத்தின் ஒரு பகுதியாக மாறியது.  
இந்தியாவின் சுதந்திரத்திற்குப் பிறகு சர்தார் படேலைப் போல இந்தியாவின் சில தலைவர்களுடன் பிர்லாக்கள் நெருக்கமாக இருந்தனர். நாட்டின் தேர்ந்தெடுக்கப்பட்ட முதல் மார்க்சிச அரசாங்கத்தின் விளைவாக, ஈ.எம்.எஸ் நம்பூதிரிபாடு கேரள முதலமைச்சரானபோது (1957–59), அங்கே ஒரு கூழ் தொழிற்சாலையை நிறுவ பிர்லாக்கள் அழைக்கப்பட்டனர்.  
சமீப காலங்களில், பிர்லாக்கள் மற்றும் பல இந்திய தொழிலதிபர்கள் வெளிநாடுகளிலும் விரிவடைந்துள்ளனர்.
# பிர்லா குடும்பம்

## தொண்டுப் பணிகள்

1938, டெல்லி, லட்சுமிநாராயண்ன் கோயிலைத் திறந்து வைத்தார். பிர்லா குடும்பத்துடன் சுகல் கிசோர், இராமேசுவர் தாசு, கறுப்புத் தொப்பிகளில் கன்சியாம் தாசு, தலைப்பாகையில் பல்தேவ் தாசு ]]
1880 களில் பிர்லாக்களின் அறப்பணிகள் தொடங்கியது. பிர்லா குடும்பம் கொல்கத்தாவில் கோசாலைகளை (பசுக்களின் பாதுகாப்பிற்கான தங்குமிடங்கள்) அமைப்பதற்காக 100,000 ரூபாய்க்கு மேல் நன்கொடை அளித்தது. 1900 இன் முற்பகுதியில், பிர்லா குடும்பம் மதன் மோகன் மாலவியாவின் தாக்கத்தால் கல்வியை ஆதரிக்கத் தொடங்கியது. இவர்கள் கொல்கத்தா மற்றும் மும்பையின் ஜாம்னாலால் பஜாஜ் குழுக்களுடன் இணைந்து கல்வித் தொண்டாற்றினர். 1918 ஆம் ஆண்டில், குடும்பம் பிலானியில் முதல் உயர்நிலைப் பள்ளியை நிறுவியது. இப்போது இது பிலானி பிர்லா பள்ளி என்று அழைக்கப்படுகிறது. இது இந்தியாவின் பழமையான பள்ளிகளில் ஒன்றாகும். இப்போது இவர்கள் பிர்லா கல்வி அறக்கட்டளை நடத்தும் 6 பள்ளிகளைக் கொண்டுள்ளனர். இது பிட்சு பிலானியாக உருவெடுத்துள்ளது. இப்போது ஐதராபாத்திலும், கோவாவிலும், துபாயிலும் கிளைகளைக் கொண்டுள்ளது. வாரணாசியில் ஒரு சமசுகிருத நூலகத்தையும் கொல்கத்தாவில் ஒரு நூலகத்தையும் திறந்துள்ளனர். இது இந்தியரின் சுதந்திரப் போராட்டத்தின் நிதி உதவிக்காகவும், பல முக்கிய இந்திய நகரங்களில் கோயில்களைக் கட்டுவதற்கும் ( பிர்லா கோவிலைப் பார்க்கவும்) நன்கு அறியப்பட்டதாகும்.  
பிர்லாக்களால் நிறுவப்பட்ட நிறுவனங்கள் பின்வருமாறு:  
- பிர்லா உயர்நிலைப்பள்ளி, கொல்கத்தா
- பிர்லா கோளரங்கங்கள்
- குரு அனுமான் கோவில்
- ஆதித்யா பிர்லா நினைவு மருத்துவமனை
- பிர்லா தொழில்நுட்பம் மற்றும் அறிவியல் கழகம், பிலானி
- பிர்லா மேலாண்மை பிர்லா தொழில்நுட்பக் கழகம், நொய்டா பெருநகர்
- பிர்லா குளோபல் பல்கலைக்கழகம் புவனேசுவரம், ஒடிசா
- பிர்லா தொழில்நுட்பக் கழகம், மெஸ்ரா
- பிர்லா விசுவகர்மா மகாவித்யாலயா
- பிர்லா கல்வி அறக்கட்டளை, பிலானி
- தொழில்நுட்ப நிறுவனம், நெசவு மற்றும் அறிவியல் நிறுவனம், பிவானி
- எம்.பி. பிர்லா அடிப்படை ஆராய்ச்சி நிறுவனம்
- ருக்மணி பிர்லா நவீன உயர்நிலைப்பள்ளி, செய்ப்பூர்
- பி.கே. பிர்லா குழு நிறுவனங்கள், ஆதித்யா பிர்லா குழு நிறுவனங்கள்
- கிருட்டிண குமார் பிர்லாவால் 1991 இல் நிறுவப்பட்ட கே.கே. பிர்லா அறக்கட்டளை, ஆண்டுதோறும் சரசுவதி சம்மன், வியாசு சம்மன் மற்றும் அறிவியல் ஆராய்ச்சிக்கான ஜி.டி. பிர்லா விருது போன்ற விருதுகளை வழங்குகிறது.
# பிர்லா குடும்பம்

## மரபுகள்

ஒரு கடிதத்தில், கன்சியாம் தாசு ஆதித்யாவுக்கு (அவரது பேரன்) படிக்கும் போது இந்த ஆலோசனையை வழங்கினார்:  
: “சைவ உணவை மட்டும் சாப்பிடவும், ஒருபோதும் மது அருந்த வேண்டாம், அதிகாலையில் எழுந்து விடவும், இளம் வயதிலேயே திருமணம் செய்து கொள்ளவும், அறையை விட்டு வெளியேறும்போது விளக்குகளை அணைத்து விடவும், வழக்கமான பழக்கங்களை வளர்த்துக் கொள்ளவும், தினமும் நடைப்பயணத்திற்கு செல்லாவும், குடும்பத்துடன் தொடர்பில் இருக்கவும், எல்லாவற்றிற்கும் மேலாக, ஒருபோதும் களியாட்டமாக இருக்க வேண்டாம். ”  
ஜி.டி. பிர்லா தனது மகன் வசந்த் குமாருக்கு 'ஒருபோதும் செல்வத்தை வேடிக்கையாக பயன்படுத்த வேண்டாம்' என்றும், 'குறைந்தபட்சம் உங்களுக்காகவே செலவழிக்கவும்', 'உலக இன்பங்களை' கேலி செய்யவும் அறிவுறுத்தினார்.
# பிர்லா குடும்பம்

## குடும்ப உறவுகள்

பிர்லாக்கள் ஒரு ஒற்றை நிறுவனமாக கருதப்பட்டாலும், குடும்பத்தின் வெவ்வேறு கிளைகள் இப்போது நிதி ரீதியாக சுதந்திரமாக உள்ளன. எவ்வாறாயினும், "பிர்லா சகோதர்கள்" ஒரு உண்மையான நிறுவனமாகவும், ராஜா பல்தேவ் தாசு உயிருடன் இருந்த காலம் போலவே குடும்ப உறவுகளை இவர்கள் தொடர்ந்து பராமரித்து வருகின்றனர்.  
ஜி.டி. பிர்லாவின் மனைவிகள் இருவரும் காசநோய் காரணமாக இறந்துவிட்டனர் (இவர் தனது முதல் மனைவியின் மரணத்திற்குப் பிறகு மறுமணம் செய்து கொண்டார்). இவரது சகோதரர்களான பிரிஜ் மோகன் மற்றும் இராமேசுவர் தாசு பிர்லா ஆகியோரின் குடும்பங்கள் இவரது குழந்தைகளை வளர்க்க உதவின. யாசு பிர்லாவின் பெற்றோர் விமான விபத்தில் இறந்தபோது, பிரியம்வதா பிர்லா, ("பாடி மா") அவரை கவனித்துக் கொண்டார்.  
குமார் மங்கலம் பிர்லா குடும்பத்தின் பெயரைப் பாதுகாப்பதற்காக தனது உறவினர் யாசு பிர்லாவின் நிதிப் பிரச்சினைகளுக்கு உதவினார்.
# பிர்லா குடும்பம்

## குடும்ப உறவுகள்

### "டாடா-பிர்லா" சொல் இணை

பல தசாப்தங்களாக இந்தியாவில் வளம் டாடாக்கள் மற்றும் பிர்லாக்களுடன் தொடர்புடையது. டாடா-பிர்லா என்ற சொற்கள் பெரும்பாலும் ஒன்றாகவே பயன்படுத்தப்பட்டன. இவர்கள் சிறிது காலம் டால்மியாக்களை (டால்மியா-சாகு ஜெயின் குழு) பின்தொடர்ந்தனர். இருப்பினும் டாடாக்களும், பிர்லாக்களும் இந்தியாவின் மிக முக்கியமான தொழிலதிபர்களாக தங்களைத் தக்க வைத்துக் கொள்ள முடிந்தது (1939-1997 தரவுகளைப் பார்க்கவும் ) மற்றவர்கள் குறைந்துவிட்டனர்.  
இந்தியாவின் வளர்ச்சிக்கான ஒரு திட்டத்தை 1944 ஆம் ஆண்டில் தொழிலதிபர்கள் குழு உருவாக்கியது. இது டாடா-பிர்லா திட்டம் அல்லது மும்பை திட்டம் எனப்பட்டது. இது இந்தியாவின் முதல் ஐந்தாண்டு திட்டத்திற்கான ஒரு வரைபடமாக செயல்பட்டதாகக் கூறப்படுகிறது.
# அட்வெஞ்சர் ஜோன், கொல்லம்

**அட்வெஞ்சர் ஜோன்** (Adventure Zone) என்பது கேரள மாநிலத்தின் கொல்லம் மாவட்டத்தில் அமைந்துள்ள ஒரு இயற்கை சாகச பூங்காவாகும். இங்கு இயற்கை நடைபயிற்சி, சரிவு பாதை சாகசம், மலையில் இருசக்கர ஊர்தி பயண சாகசம், மலை ஏற்றம், கயிற்று மலை ஏற்றம், ஆற்றை நீந்திக் கடக்கும் சாகசம் போன்ற இளம் வயதினருக்கான கேளிக்கையான சாகச விளையாட்டுகள் உள்ளன.
# கோட்டுக்கல் குகைக்கோயில்

**கோட்டுக்கல் குகைக் கோயில்** (*Kottukal cave temple*) மலையாளத்தில் கல்ட்ரிகோவில் என்றும் அழைக்கப்படுவது குடவரைக் கட்டிடக்கலைக்கு உள்ள ஒரு பழமையான மாதிரி ஆகும், இது பொ.ச. 6 மற்றும் 8 ஆம் நூற்றாண்டுகளுக்கு இடையில் அமைக்கபட்டது. இந்த குடவரையானது தென்னிந்தியாவின், கேரளத்தின் கொல்லம் மாவட்டத்தின், அன்சலுக்கு அருகிலுள்ள கோட்டுக்கால் என்ற கிராமத்தில் அமைந்துள்ளது. கோட்டுக்கால் (அதாவது கோத்தியா கல்லு- செதுக்கப்பட்ட பாறை) என்பது பாறையில் வெட்டப்பட்ட சன்னதியைக் குறிக்கும். இங்கு சமமற்ற அளவிலான இரண்டு குகைகள் உள்ளன, இவை இரண்டும் கிழக்கு நோக்கியவையாக உள்ளன இரண்டுக்கும் இடையே முதன்மை தெய்வமான பிள்ளையார் சிற்பம் உள்ளது. சிறிய குகையில் அனுமனின் சிலை உள்ளது, பெரி குகையில் ஒரு நந்தி (காளை) சிலை உள்ளது. சிவலிங்க வடிவத்தில் ஒரு தெய்வமும் உள்ளது.  
உள்ளூர் நாட்டார் நம்பிக்கைகளின்படி, நந்தி உள்ளிட்ட சிவ அவதாரங்களால் இந்தப் பகுதிக்கு பெரிய பாறை கொண்டு வரப்பட்டது. அதற்கு அருகில் உள்ள மற்றொரு சிறிய பாறையானது 'சும்மாடு பறை' என்று அழைக்கப்படுகிறது. அதாவது பெரிய பாறையை தலையில் வைக்ககும்போது அது தலையில் உறுத்தாமல் இருப்பதற்காக வைக்கப்படும் சும்மாடு என நம்பப்படுகிறது. வரலாற்றாசிரியர்கள் இதன் காலத்தை கி.பி. 7 ஆம் நூற்றாண்டு என கணித்துள்ளனர். இதன் அருகில் உள்ள சடையமங்கலத்தை ஆண்ட நெடில பராந்தக நெடுச்சடையன் என்பவன் இந்த பாறையில் குகையை குடைந்து கோயிலாக்கினான் என்று கருதுகின்றனர். இது இப்போது பரந்த அளவிலான நெல் வயல்களின் மையத்தில் அமைந்துள்ளது. இங்கு நாள் வழிபாட்டு சடங்குகள் திருவிதாங்கூர் தேவஸ்வம் வாரியத்தினால் செய்யப்படுகின்றது. இப்பகுதியில் நிலவும் அமைதியான சூழல் பயணிகளை ஈர்க்கிறது. இந்த இடத்தை கொல்லத்திலிருந்து 45 கிலோமீட்டர் தொலைவு பயணித்து அடையலாம்.
# விக்கிப்பீடியா:Statistics/weekly/2-Aug-2020
| 219 | 49.205.79.17 | 0 | 1 | 0 | 0 | 0 | 0 | 0 | 1 | 0 |  |
| 220 | 117.232.103.170 | 0 | 1 | 0 | 0 | 0 | 0 | 0 | 1 | 0 |  |
| 221 | 94.153.11.49 | 0 | 1 | 0 | 0 | 0 | 0 | 0 | 1 | 0 |  |
| 222 | 106.211.231.149 | 0 | 1 | 0 | 0 | 0 | 0 | 0 | 1 | 62 |  |
| 223 | 2003:EC:2F18:9600:5919:AE39:2AFC:926 | 0 | 1 | 0 | 0 | 0 | 0 | 0 | 1 | 24 |  |
| 224 | Painthamizhan | 0 | 1 | 0 | 0 | 0 | 0 | 0 | 1 | 743 |  |
| 225 | JohnsimonC | 0 | 1 | 0 | 0 | 0 | 0 | 0 | 1 | 1030 |  |
| 226 | 2409:4072:5:F98:968:6330:B3:C313 | 0 | 1 | 0 | 0 | 0 | 0 | 0 | 1 | 298 |  |
| 227 | 2409:4072:114:9E56:1A3:9766:2951:C367 | 0 | 1 | 0 | 0 | 0 | 0 | 0 | 1 | 0 |  |
| 228 | 2401:4900:3385:BFF6:5A24:69FE:3CDC:DFDE | 0 | 0 | 0 | 0 | 0 | 0 | 1 | 1 | 0 |  |
| 229 | 106.208.75.171 | 0 | 1 | 0 | 0 | 0 | 0 | 0 | 1 | 358 |  |
| 230 | 117.246.150.233 | 0 | 1 | 0 | 0 | 0 | 0 | 0 | 1 | 0 |  |
| 231 | 27.5.137.153 | 0 | 1 | 0 | 0 | 0 | 0 | 0 | 1 | 124 |  |
| 232 | 183.171.91.13 | 0 | 1 | 0 | 0 | 0 | 0 | 0 | 1 | 1 |  |
| 233 | 2409:4072:18E:6E2B:3D32:9C6C:6AA1:2BF4 | 0 | 1 | 0 | 0 | 0 | 0 | 0 | 1 | 3 |  |
| 234 | Sirajudeenamt | 0 | 1 | 0 | 0 | 0 | 0 | 0 | 1 | 11 |  |
| 235 | 2409:4072:981:4D43:671B:DA9C:EF90:7627 | 0 | 1 | 0 | 0 | 0 | 0 | 0 | 1 | 0 |  |
| 236 | 2401:4900:1732:1EC8:698F:27EA:CDD2:CAB5 | 0 | 1 | 0 | 0 | 0 | 0 | 0 | 1 | 2091 |  |
| 237 | 103.60.175.3 | 0 | 0 | 0 | 0 | 1 | 0 | 0 | 1 | 0 |  |
| 238 | 106.208.24.196 | 0 | 1 | 0 | 0 | 0 | 0 | 0 | 1 | 60 |  |
| 239 | 2409:4072:6D96:2A5C:1787:792C:8830:5B1E | 0 | 1 | 0 | 0 | 0 | 0 | 0 | 1 | 0 |  |
| 240 | 2402:8100:2890:7FBC:937B:5A99:4681:6727 | 0 | 1 | 0 | 0 | 0 | 0 | 0 | 1 | 58 |  |
| 241 | Duriyothana | 0 | 1 | 0 | 0 | 0 | 0 | 0 | 1 | 0 |  |
| 242 | 2402:3A80:1617:3F22:0:5:AC9F:6601 | 0 | 1 | 0 | 0 | 0 | 0 | 0 | 1 | 403 |  |
| 243 | 2001:E68:540A:B67F:F10F:4E63:E9A2:167F | 0 | 1 | 0 | 0 | 0 | 0 | 0 | 1 | 0 |  |
| 244 | Adsseeralan | 0 | 1 | 0 | 0 | 0 | 0 | 0 | 1 | 0 |  |
| 245 | 2409:4072:E8E:4700:0:0:B5CB:6203 | 0 | 1 | 0 | 0 | 0 | 0 | 0 | 1 | 0 | } |
# கேரள மாநகராட்சிகளின் பட்டியல்

கேரள மாநகராட்சிகள் என்பது இந்தியாவின் மாநிலமான கேரளத்தில் உள்ளாட்சி அமைப்புகளாக மாநகராட்சிகள் செயல்படுகின்றன. மாவட்டத் தலைநகரங்கள் மற்றும் முக்கிய நகரங்களில் மக்கள் தொகைக்கேற்ப மாநகராட்சிகள் அமைக்கப்பெற்றுள்ளன. கேரளாவில் ஆறு மாநகராட்சிகள் தற்போது உள்ளது. இவற்றுள் கடைசியாக உருவாக்கப்பட்ட மாநகராட்சி **கண்ணூர் மாநகராட்சி** ஆகும். இம் மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த மாநகராட்சி மன்ற உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது.
# கேரள மாநகராட்சிகளின் பட்டியல்

## மாநகராட்சிகள்

கேரளத்தில்ல் ஆறு மாநகராட்சிகள் உள்ளன: தெற்கு கேரளத்தில் 2, நடு கேரளத்தில் 2, வடக்கு கேரளத்தில் 2.  
**Municipal Corporations in Kerala**  
| எண். | மாநகரம் | மாவட்டம் | உருவாக்கப்பட்ட ஆண்டு | மக்கள் தொகை | மக்களடர்த்தி/ச.கிமி | பரப்பு(ச.கிமீ) | படங்கள் |
| --- | --- | --- | --- | --- | --- | --- | --- |
| **Source: இந்திய மக்கள் தொகை கணக்கெடுப்பு, 2011** | } |  |  |  |  |  |  |
# டாட்டா குடும்பம்

முன்னாள் தலைவர் ரத்தன் டாட்டா]]  
**டாட்டா குடும்பம்** (*Tata family*) என்பது மும்பை நகரத்தை மையமாகக் கொண்ட ஒரு முக்கிய இந்திய வணிக குடும்பமாகும். இவர்களின் தாய் நிறுவனம் டாட்டா குழுமத்தின் முக்கிய அதிகார வரம்புகளை கொண்டிருக்கும் நிறுவனமான டாட்டா சன்ஸ் ஆகும். மேலும் இந்த நிறுவனங்களில் சுமார் 65 சதவீதப் பங்கு டாட்டா தொண்டு அறக்கட்டளைகளுக்கு சொந்தமானது. முக்கியமாக இரத்தன் டாட்டா அறக்கட்டளையும், தோரப்ஜி டாடா அறக்கட்டளைக்கும் சொந்தமானது. ஏறக்குறைய 18 சதவிகித பங்குகள் பல்லோன்ஜி மிஸ்திரி குடும்பத்தினரிடமும், மீதமுள்ளவை பல்வேறு டாட்டா சன்ஸ் நிறுவனங்களிடமும் உள்ளன. டாட்டாக்கள் ஒரு பார்சி குடும்பம், முதலில் குசராத்து மாநிலத்தில் உள்ள நவ்சாரியிலிருந்து மும்பைக்கு வந்தவர்கள். குடும்பத்தின் அதிர்ஷ்டத்தை நிறுவியவர் ஜம்சேத்ஜீ டாட்டா என்பவராவார். டாட்டாக்கள் டாட்டா சன்ஸின் அசல் நிறுவனர்கள் ஆவர்.  
டாட்டா குடும்பம் முக்கிய பெட்டிட் பரோனெட்டுகளுடன் தொடர்புடையது. சில்லா டாட்டா வழியாக ஒரு பார்சி, 3 வது பரோனெட்டின் சர் தின்சா மானெக்ஜி பெட்டிட் என்பவரை மணந்தார்.
# டாட்டா குடும்பம்

## முக்கிய உறுப்பினர்கள்

- ஜம்சேத்ஜீ டாட்டா (3 மார்ச் 1839 - 19 மே 1904), இவர் இந்தியத் தொழில் துறையின் பிதாமகன்களில் ஒருவராக அறியப்படுகிறார்.
- தோரப்ஜி டாடா (27 ஆகத்து 1859 - 3 சூன் 1932), ஜம்சேத்ஜியின் மூத்த மகனான இவர், இந்திய தொழிலதிபராகவும், தொண்டு நிறுவனங்களை நடத்தியவராகவும், டாட்டா குழுமத்தின் 2 வது தலைவராகவும் அறியப்படுகிறார். இவரது மனைவி, மெகர்பாய் டாட்டா, அணு விஞ்ஞானி ஓமி ஜே. பாபாவின் தந்தைவழி அத்தையாவார்.
- இரத்தன்ஜி டாட்டா (20 சனவரி 1871 - 5 செப்டம்பர் 1918), ஜம்சேத்ஜியின் இளைய மகனான இவர், அறப்பணிகளை செய்துவந்தவராகவும், வறுமை ஆய்வுகளின் முன்னோயாகவும் திகழ்ந்தார்.
- நேவல் டாட்டா, (30 ஆகத்து 1904 - 5 மே 1989) நவாஜ்பாய் டாட்டாவின் தத்தெடுக்கப்பட்ட மகன். இவரது தாய்வழி பாட்டி டாட்டா குழுவின் நிறுவனர் ஜம்சேத்ஜி டாட்டாவின் மனைவி ஹீராபாய் டாட்டாவின் சகோதரியாவார். மேலும், இவரது உயிரியல் தந்தை ஆர்முஸ்ஜி டாட்டா பரந்த டாட்டா குடும்பத்தைச் சேர்ந்தவர். ஆகவே நேவல் "டாட்டா" என்ற குடும்பப் பெயரை பிறப்புரிமையால் சுமந்தார். பல டாட்டா நிறுவனங்களில் இயக்குனராகவும், ஐ.எல்.ஓ உறுப்பினராகவும் இருந்த இவர், பத்ம பூசண் விருதினை பெற்றவராவார். இரண்டு முறை திருமணம் செய்து கொண்ட இவருக்கு மூன்று மகன்கள் இருந்தனர்.
- சிமோன் டாட்டா, நேவல் டாட்டாவின் இரண்டாவது மனைவி, சுவிட்சர்லாந்தைச் சேர்ந்த கத்தோலிக்கர். இவர் இந்திய அழகுசாதனப் பொருளான *லக்மே*வை நடத்தி வருகிறார். மேலும், செங்கல் மற்றும் மோட்டார் சங்கில் கடையான *டிரெண்ட்* என்ற நிறுவனத்தின் தலைவராக பணியாற்றினார்
- டாட்டா குழுமத்தின் 5 வது தலைவரான இரத்தன் டாட்டா, நேவல் டாட்டாவின் முதல் மனைவி சூனியின் மகன்.
- ஜிம்மி டாட்டா, நேவல் டாட்டாவின் முதல் மனைவி சூனியின் மகன்
- *டிரெண்டின்* தலைவரான நோயல் டாட்டா, நேவல் டாட்டாவின் இரண்டாவது மனைவி சிமோனின் மகன்
- இரத்தன்ஜி தாதாபாய் டாட்டா (1856-1926), டாட்டா குழுமத்திற்கு ஆரம்ப காலத்தில் உழைத்த கடின உழைப்பாளிகளில் ஒருவர். இவரது தந்தை தாதாபாய் மற்றும் ஜம்சேத்ஜீ டாட்டாவின் தாய் ஜீவன்பாய் ஆகியோர் உடன்பிறப்புகள். இரத்தன்ஜி ஜம்சேத்ஜியின் தந்தைவழி உறவினர். இவர் ஒரு பிரெஞ்சு கத்தோலிக்கரான சுசான் பிரையர் என்பவரை மணந்தார். இவருக்கு ஐந்து குழந்தைகள் இருந்தனர்:
- ஜெ. ர. தா. டாட்டா (29 சூலை 1904 - 29 நவம்பர் 1993), இவரது மனைவி சுசான் மூலம் இரத்தன்ஜி டாட்டா பிறந்தார். டாட்டா குழுமத்தின் 4 வது தலைவராக, இவர் இந்திய விமான போக்குவரத்துக்கு முன்னோடியாக இருந்தார். டாடா ஏர்லைன்ஸை நிறுவினார் .(பின்னர் ஏர் இந்தியா என்று அழைக்கப்பட்டது )
- சில்லா டாட்டா, இரத்தன்ஜி தாதாபாயின் மகளும் ஜே. ஆர். டி இன் மூத்த சகோதரியுமாவார். மூன்றாவது பரோனெட் பெட்டிட் என்ற தின்ஷா மானெக்ஜி பெட்டிட்டை மணந்தார். இவரது மைத்துனி ரத்தன்பாய் பெட்டிட், பாக்கித்தானின் நிறுவனர் முகம்மது அலி ஜின்னாவை மணந்தார். இரத்தன்பாய் ஜின்னாவின் மகள் தினா ஜின்னா ஆகியோர் நெவில் வாடியாவின் மனைவி ஆவார்.
# ரமேஷ் சென்னிதலா

**ரமேஷ் சென்னிதலா** (, பிறப்பு: மே 25 1956) என்பவர் இந்திய தேசிய காங்கிரசுவைச் சேர்ந்த கேரளா அரசியல்வாதி ஆவார். தற்போது இவர் கேரளாவின் எதிர்கட்சித் தலைவர் ஆவார். மேலும் இவர் ஹரிப்பாடு சட்டமன்றத் தொகுதியிலிருந்து இரு முறை சட்டமன்ற உறுப்பினராக தேர்வு செய்யப்பட்டார். இவர் கேரளா மாநிலத்தில் இளம் வயதில் (29 வயது) அமைச்சர் ஆனவர்.. மாவேலிக்கரா மக்களவைத் தொகுதியில் இருந்து ஒரு முறையும் கோட்டயம் மக்களவைத் தொகுதியில் இருந்து மூன்று முறையும் என
இவர் நான்கு முறை நாடாளுமன்ற உறுப்பினராக இருந்துள்ளார். மேலும் இவர் கேரளா முன்னாள்
முதல்வர்கள் கே. கருணாகரன் அமைச்சரை அவையில் அமைச்சராக இருந்துள்ளார்.
# லக்மே அழகுசாதன பொருட்கள்

**லக்மே** *(akmé )* என்பது ஒரு இந்திய அழகுசாதன<nowiki/>பொருளாகும். இது இந்துஸ்தான் யூனிலீவர் நிறுவனத்திற்கு சொந்தமானது. கரீனா கபூர் மற்றும் அனன்யா பாண்டே இதன் விளம்பரத் தூதராக இருந்ததால், இந்தியாவில் அழகுசாதனப் பொருட்களில் இது முதலிடத்தைப் பிடித்தது.  
டாட்டா எண்ணெய் ஆலைகளின் (டாம்கோ) 100% துணை நிறுவனமாக லக்மே தொடங்கியது. இது பிரஞ்சு ஆப்பெராவான லக்மாவின் பெயரிடப்பட்டது. இது இந்துக்கடவுள் லட்சுமியின் (செல்வத்தின் தெய்வம்) பிரெஞ்சு வடிவமாகும். அவர் அழகுக்காக புகழ்பெற்றவர். லக்மே 1952 ஆம் ஆண்டில் பிரபலமாகத் தொடங்கப்பட்டது. அன்றைய பிரதமர் ஜவகர்லால் நேரு இந்திய பெண்கள் அழகு சாதனப் பொருட்களுக்காக விலைமதிப்பற்ற அந்நிய செலாவணியை செலவழிப்பதாக கவலை கொண்டிருந்ததோடு, அவற்றை இந்தியாவில் தயாரிக்க தனிப்பட்ட முறையில் ஜே.ஆர்.டி டாட்டாவை கேட்டுக்கொண்டார். சிமோன் டாடா நிறுவனத்தில் இயக்குநராக சேர்ந்து தலைவராக ஆனார். 1996 ஆம் ஆண்டில், டாட்டா லக்மே லீவரில் உள்ள பங்குகளை இந்துஸ்தான் யூனிலீவர் நிறுவனத்திற்கு ரூ .200 கோடிக்கு விற்றது (45 மில்லியன் அமெரிக்க டாலர்).  
2012 இல் பொருட்களுக்கான நம்பிக்கை என்ற அறிக்கையில், இது இந்தியாவின் மிகவும் நம்பகமான பொருட்களில் 104 வது இடத்தைப் பிடித்தது. அடுத்த ஆண்டு இது பட்டியலில் 71 வது இடத்தைப் பிடித்தது. 2014 ஆம் ஆண்டில், இந்தியாவின் 36 வது இடத்தைப் பிடித்தது. இந்நிறுவனம், மும்பையில் ஆண்டுக்கு இருமுறை நடைபெறும் நிகழ்வான *லக்மே பேஷன் வீக்* என்பதின் தலைமை விளம்பதாரர் .
# அனன்யா பாண்டே

**அனன்யா பாண்டே** *(Ananya Panday)* (பிறப்பு 30 அக்டோபர் 1998) இந்தித்திரைப்படங்களில் பணிபுரியும் ஒரு இந்திய நடிகை ஆவார். நடிகர் சங்கி பாண்டேயின் மகளான, இவர் 2019 ஆம் ஆண்டில் வெளியான காதல் திரைப்படமான *ஸ்டூடன்ட் ஆஃப் தி இயர் 2* மற்றும் நகைச்சுவைப் படமான *பதி பத்னி அவுர் வோ* ஆகியவற்றில் முன்னணி கதாபாத்திரங்களில் நடித்துள்ளார். *ஸ்டூடன்ட் ஆஃப் தி இயர் 2* படத்திற்காக, இவர் சிறந்த பெண் அறிமுகத்திற்கான பிலிம்பேர் விருதை பெற்றார்.
# அனன்யா பாண்டே

## ஆரம்ப கால வாழ்க்கை

இவர், 30 அக்டோபர் 1998 இல் நடிகர் சங்கி பாண்டேவுக்கு மகளாகப் பிறந்தார். இவர் 2017 இல் திருபாய் அம்பானி சர்வதேச பள்ளியில் பட்டம் பெற்றார். இவர், 2017 இல் பாரிஸில் நடந்த வேனிட்டி ஃபேரின் லு பால் டெஸ் டெபுடான்டெஸ் என்ற நிகழ்வில் பங்கேற்றார்
# அனன்யா பாண்டே

## நடிப்பு வாழ்க்கை

*தர்மா புரொடக்சன்ஸ்* தயாரிப்பில் டைகர் செராப் மற்றும் தாரா சுதாரியா ஆகியோருடன் இணைந்து நடித்த காதல் படமான *ஸ்டூடன்ட் ஆஃப் தி இயர் 2* மூலம் 2019 ஆம் ஆண்டில் இவர் தனது நடிப்பில் அறிமுகமானார். இந்த படம் திரையரங்க வசூலில் சிறப்பாக செயல்பட்டது. இவர் அடுத்ததாக *பதி பத்னி அவுர் வோ*(2019) என்ற படத்தில் நடித்தார். கார்த்திக் ஆரியன் மற்றும் பூமி பெட்னேகர் ஆகியோரின் நடிப்பில் 1978 ஆம் ஆண்டில் இதே பெயரில் வெளியான படத்தின் மறு ஆக்கமாகும் .  
பாண்டே அடுத்ததாக இஷான் கத்தாருடன் இணைந்து நடித்த *காலி பீலி* என்ற அதிரடிப் படத்திலும், ஷாகுன் பாத்ராவின் இன்னும் பெயரிடப்படாத காதல் நாடகத்திலும், தீபிகா படுகோனே மற்றும் சித்தாந்த் சதுர்வேதி ஆகியோருடன் நடிக்கிறார். பூரி ஜெகன்நாத்தின் இன்னும் பெயரிடப்படாத பன்மொழி படத்திற்காக விஜய் தேவரகொண்டாவுடன் இவர் நடிக்க இருக்கிறார்.
# அனன்யா பாண்டே

## மற்றப் பணிகள்

சமூக ஊடக கொடுமைப்படுத்துதல் குறித்த விழிப்புணர்வை ஏற்படுத்துவதற்கும், எதிர்மறையைத் தடுப்பதற்கும், நேர்மறையான சமூகத்தை உருவாக்குவதற்கும் 2019 ஆம் ஆண்டில் இவர் *சோ பாசிட்டிவ்* என்ற முயற்சியைத் தொடங்கினார். 2019 *எகனாமிக் டைம்ஸ்* விருதுகளில், இந்த திட்டத்திற்கான ஆண்டின் முன்முயற்சி என்று பெயரிடப்பட்டது.
# சார்ஜா துடுப்பாட்ட அரங்கம்

**சார்ஜா துடுப்பாட்ட அரங்கம்** (அரேபிய மொழி: لشارقة جمعية ملعب الكريكيت) என்பது ஐக்கிய அரபு அமீரகத்தின் சார்ஜாவில் உள்ள துடுப்பாட்ட அரங்கமாகும். 19 பிப்ரவரி 2018 வரை 236 ஒருநாள் போட்டிகளுடன் ஒரு இடத்தில் நடத்தப்பட்ட அதிக எண்ணிக்கையிலான ஒருநாள் போட்டிகள் என்ற சாதனையைப் படைத்துள்ளது. இது முதலில் 1980களின் முற்பகுதியில் கட்டப்பட்டது மற்றும் பல ஆண்டுகளாக மிகவும் மேம்படுத்தப்பட்டுள்ளது. இது ஏப்ரல் 1984 இல் ஆசிய கோப்பையில் தனது முதல் பன்னாட்டுப் போட்டிகளை நடத்தியது
# செந்தூருணி காட்டுயிர் உய்விடம்

**செந்தூருணி வனவிலங்கு சரணாலயம்** (*Shendurney Wildlife Sanctuary*) என்பது இந்தியாவின் மேற்குத் தொடர்ச்சி மலையில் உள்ள பாதுகாக்கப்பட்ட வனப் பகுதியாகும். இது கேரளத்தின் கொல்லம் மாவட்டத்தில் அமைந்துள்ளது. இது அகத்தியமலை உயிர்க்கோள காப்பபகத்தின் கட்டுப்பாட்டின் கீழ் வருகிறது. பரப்பளவு கொண்ட இந்த சரணாலயமானது 1984 ஆகத்து 25, அன்று நிறுவப்பட்டது. இந்த சரணாலயத்தின் பெயரானது இப்பகுதிக்குதியைச் சேர்ந்த மரமான ( குளுட்டா திருவிதாங்கிகா ) செந்தூரினியின் பெயரைக்கொண்டு இடப்பட்டது. இந்த சரணாலயம் கிட்டத்தட்ட 18.69 சதுர கி.மீ பரப்பளவுள்ள ஒரு செயற்கை ஏரியைக் கொண்டுள்ளது. மேலும் தேன்மலா அணையின் நீர்த்தேக்கப்பகுதியாலும் சூழப்பட்டுள்ளது. செந்தூரணி வனவிலங்கு சரணாலயம் தாவர பன்முகத்தன்மையின் சொர்க பூமியாகும். இந்த சரணாலயத்தில் 150 க்கும் மேற்பட்ட தாவரக் குடும்பங்களைச் சேர்ந்த சுமார் 1257 வகையான பூச்செடிகள் பதிவாகியுள்ளன, அவற்றில் 309 இனங்கள் மேற்குத் தொடர்ச்சி மலைகளைச் சேர்ந்தவை. வலசைவரக்கூடிய, உள்ளூர் மற்றும் அருகிய இன பறவைகள் உட்பட 267 இனங்களைச் சேர்ந்த பறவைகள் இங்கு பதிவாகியுள்ளன.  
இந்த சரணாயத்துக்கு உட்பட்ட காடுகளானது வெப்பமண்டல பசுமைமாறா காடுகள் மற்றும் அரை பசுமைமாறா காடுகளை முதன்மையாக கொண்டுள்ளது. இது மிகவும் ஆபத்துக்கு உள்ளான உயிரினமான சோலைமந்திகளின் இருப்பிடமாகவும் உள்ளது. இரவாடி பறவையான பெரிய காது பக்கி பறவையானது முதல் முறையாக கேரளத்தின் கொல்லத்தில் உள்ள செந்தூரணி வனவிலங்கு சரணாலயத்தில் காண்டறியப்பட்டது. முன்னதாக, இது 1995 மே இல் தமிழ்நாட்டின் சிறுவாணி மலை அடிவாரத்தில் இருப்பது பதிவு செய்யப்பட்டது.  
இந்தியாவின் முதல் சுற்றுச்சூழல் சுற்றுலாத் திட்டமான தென்மலா சுற்றுச்சூழல் சுற்றுலா திட்டமானது செந்தூருணி வனவிலங்கு சரணாலயத்தையும், அதைச் சுற்றியும் வடிவமைக்கப்பட்டுள்ளது.  
செந்தூரணி சரணாலயத்தின் மற்றொரு முக்கியமான அம்சம் என்னவென்றால், இங்கு சந்தன மரங்களே இல்லை.
# மழவராய பண்டாரத்தார்

புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது.  
இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி 350 ரூபாய் 15 அணா 7 பைசா ஆகும். அப்பொழுது ஜமீன்தாராக இருந்தவர் ராஜஸ்ரீ அப்புசாமி மழவராய பண்டாரத்தார் ஆவார். இப்போது ஜமீன் குடும்பங்களை சேர்ந்த சிலர் புனல்வாசல் பகுதியில் உள்ள வடக்கிக்காட்டில் வாழ்ந்து வருகின்றனர்.
# மனோன்மணி அம்மையார்

**மனோன்மணி அம்மையார்** அல்லது **சென்னைப் பண்டிதை** (1868 - 1909) என்றும் அழைக்கப்பட்ட இவர் பெண்பாற் கவிஞர் மற்றும் மருத்துவர் ஆவர். மருத்துவ துறையிலும், இலக்கிய துறையிலும் பல சாதனை படைத்த இவரை "ஆயுர்வேத ரத்நாகரம்" என்று
பட்டத்துடன் மக்கள் அழைப்பார்கள்.
# மனோன்மணி அம்மையார்

## பிறப்பு

மனோன்மணி அம்மையார் 1868 ஆம் ஆண்டு அப்போதைய பிரித்தானியாவின் இந்தியப் பேரரசில் சென்னை மாகாணத்தின் ஒரு பகுதியாக இருந்த குன்றத்தூரை அடுத்த மண்ணிவாக்கம் கிராமத்தில் செங்குந்தர் கைக்கோள முதலியார் மரபில்
முருகேச முதலியார் - அலர்மேலு அம்மையாருக்கும் மகளாகப் பிறந்தார்.
# மனோன்மணி அம்மையார்

## வாழ்க்கை

மனோன்மணி அம்மையாரரின் தந்தை மருத்துவ நூல்களை நான்குப் படித்தறிந்து மருத்துவ அறிவு பெற்றவர் ஆவர். வேறு சில மருத்துவர் உதவியுடன் சில மருந்து வகைகளைச் செய்வதிலும்
நோய்களுக்குரிய காரணங்களைக் கண்டறிவதிலும் அனுபவம் உள்ளவர். அம்மையாரின் வீட்டில்
சிறு நூல் நிலையம் ஒன்றை அமைத்ததோடு, சிறிய மருத்துவ நிலையத்தையும்.  
மனோன்மணி அம்மையார்க்கு தனது வீட்டின் அருகில் இருந்த பள்ளியில் தொடக்கநிலைப் பள்ளியில் சேர்ந்து கல்வி கற்றார்.
அம்மையார் தனது தந்தையாரிடம்
இருந்து அந்தாதி, கலம்பகம், பிள்ளைத்தமிழ், பெரியபுராணம், திருவிளையாடற்
புராணம் போன்ற முக்கிய தமிழ் நூல்களை படித்து கற்றுக்கொண்டார்.  
பிறகு அம்மையார் மருத்துவத் துறையிலும் அவர் தந்தையாரிடம் சிறு வயது முதல் பயிற்சிபெற்று வந்தார்.  
மருத்துவம் கற்றப் பிறகு சைவத் திருமுறைகளைத் தாமாகவே
படித்து அதன் அர்த்தங்களை புரிந்துக்கொண்டார்.  
அம்மையாரின் பதினெட்டு வயதில் இவரைப் போன்ற மருத்துவரை திருமணம் செய்து கொண்டார்.  
திருமணமாகி ஏழு ஆண்டுகளுக்குப் பிறகு, அம்மையாருக்கு 25 வயது இருக்கும்போது கணவர் நோய்வாய்ப்பட்டு இறந்தார்.  
பிறகு தஞ்சாவூர் சுப்பிரமணியப் பண்டிதர் எனும் மருத்துவரிடம் நான்கு ஆண்டுகள் மருத்துவப் பயிற்சி பெற்றார்.  
முழுமையான மருத்துவம் கற்ற பின்பு சிறப்பாகப் பெண்கள் மருத்துவத்திலும், குழந்தைகள் மருத்துவத்திலும், கொண்டித்தோப்பு எனும் பகுதியில், தம் இல்லத்தில் மருத்துவத் தொழிலை அம்மையார்
செய்து வந்தார்.  
தமிழ் மொழியின் மீதும், மருத்துவத் துறையிலும் ஆர்வம் கொண்ட இவர் பல மருத்துவ நூல்களும் தமிழ் நூல்களை எழுதியுள்ளார்.
# மனோன்மணி அம்மையார்

## இயற்றிய நூல்கள்

- கட்டளைக் கலித்துறை (திருச்சி, திருஆனைக்கா அகிலாண்ட நாயகி அம்மனைப் போற்றி பாடிய 102 பாக்கள்)
- அந்தாதித் தொடை (சிவபெருமானின் பெருமைகள், கொடியிடை நாயகியின் சிறப்புகள் பற்றிய நூல்)
- பழநிப் பாமாலை
- பழநி யிரங்கல் விருத்தப் பதிகம்
- பழநி வெண்பாப்
பதிகம்
- திருவாமாத்தூர் அழகியநாதர் பஞ்சரத்தினம்
- சென்னைக்
கந்தசுவாமிப் பதிகம்
- திருவானைக்கா அகிலாண்டநாயகி அந்தாதி
- திருமுல்லைவாயில் கொடியிடை நாயகி அந்தாதி
- திருமயிலைக் கற்பகவல்லி
அந்தாதி
- திருக்கழுக்குன்றத் திரிபுரசுந்தரி மாலை
- பழநிச் சன்னிதி முறை
- பழநிச் சிங்காரமாலை
- பழனிச் சிங்காரப் பதிகம்
- பூவைச் சிங்காரச்
சதகம்
- குன்றத்தூர் பொன்னியம்மன் பதிகம்
- புதுவைக் காமாட்சியம்மன்
பதிகம்
- ஒருவளென்னும் சொல்லின் மேலெழுந்த வினாக்களும் விடைகளும்
- மனோன்மணீயம்(அரிய மருத்துவ நூல்)
# மனோன்மணி அம்மையார்

## சிறப்புகள்

"அணி கொண்ட காவை அகிலாண்ட நாயகிக்கு அன்பு செய்யும்பணி கொண்ட பாவை மனோன்மணி'என்று தண்டபாணி சுவாமிகள் இக்கவிஞரைப் போற்றியுள்ளார்.  
பல மருத்துவ அறிஞர்களும், தமிழ்ப் புலவர்களும் ஒன்று மனோன்மணி அம்மையாருக்கு, "ஆயுர்வேத ரத்நாகரம்' என்ற பட்டம் அளித்துள்ளனர்.
# மனோன்மணி அம்மையார்

## மறைவு

15 ஆண்டுகள் மருத்துவப் பணியிலும், தமிழ்ப் பணியிலும் சிறப்பாகச் செய்துவந்த மனோன்மணி அம்மையார் 1908ஆம் ஆண்டில் தனது 45ஆவது வயதில் காலமானார்.
# திருவனந்தபுரம் மாநகராட்சி

**திருவனந்தபுரம் பெருநகர மாநகராட்சி** என்பது இந்தியாவின் கேரள மாநிலத்தில் அமைந்துள்ள ஆறு மாநகராட்சிகளுள் திருவனந்தபுரம் மாநகராட்சியும் ஒன்றாகும். மேலும் தென்னிந்திய மாநகராட்சிகளுள் மிகப்பெரிய மாநகராட்சி ஆகும். தென்னிந்தியாவில் சென்னை, ஐதராபாத், பெங்களூரு, கோயம்புத்தூருக்கு அடுத்த ஐந்தாவது மிகப்பெரிய மாநகராட்சி ஆகும்.
# திருவனந்தபுரம் மாநகராட்சி

## மாநகராட்சி மேயர்

சிபிஐ (எம்) இன் திருவனந்தபுரம் கார்ப்பரேஷனின் தற்போதைய மேயராக ஆர்யா ராஜேந்திரன் எஸ்.
# திருவனந்தபுரம் மாநகராட்சி

## மாநகராட்சி மக்கள் தொகை

2011 மக்கள் தொகை கணக்கெடுப்பின்படி மக்கள் தொகை 20,35,104 ஆகும். [31] (நவம்பர் 2006 நிலவரப்படி, இது சுமார் 1.1 மில்லியனாக இருந்தது). ஆனால் தற்போது மாநகராட்சி பகுதியில் 2.3 மில்லியன் மக்கள் வசிக்கின்றனர். நகரத்தின் மக்கள் அடர்த்தி ஒரு சதுர கிலோமீட்டருக்கு 3500 பேர். திருவனந்தபுரம் மாவட்டம் 90% கல்வியறிவைப் பெற்றுள்ளது. நகரத்தில் பாலின விகிதம் 1,000 ஆண்கள் 1,037 பெண்கள். மக்கள் தொகையில் 65% இந்துக்கள், 18% கிறிஸ்தவர்கள், 15% முஸ்லிம்கள். இங்கு பேசப்படும் முக்கிய மொழி மலையாளம். இருப்பினும், ஆங்கிலம் மற்றும் இந்தி பெரும்பாலும் தகவல்தொடர்புக்கு பயன்படுத்தப்படுகின்றன. ஒரு பெரிய தமிழ் பேசும் சிறுபான்மையினர் மற்றும் குறைந்த எண்ணிக்கையிலான **கொங்கனி / துளு மொழி** பேசுபவர்கள் உள்ளனர்.
# திருவனந்தபுரம் மாநகராட்சி

## திருவனந்தபுரம் மாநகராட்சி

**''' திருவனந்தபுரம் மாநகராட்சி'''**  
| **பரப்பளவு** |  |  |  |  |
| --- | --- | --- | --- | --- |
| 216.86 ச.கிமீ |  |  |  |  |
| 2011 கணக்கெடுப்பின்படி | 7,43,691 |  |  |  |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் | மத்திய மண்டலம் |
| 100 வட்டங்கள் |  |  |  |  |
| வரி மற்றும் நிதிக் குழு |  |  |  |  |
| பணிக்குழு |  |  |  |  |
| திட்டக் குழு |  |  |  |  |
| நல்வாழ்வுக் குழு |  |  |  |  |
| கல்விக் குழு |  |  |  |  |
| கணக்கிடுதல் குழு |  |  |  |  |
திருவனந்தபுரம் மாநகரம் மற்றும் நெய்யாட்டிங்கரா தாலுகா ஆகியவை திருவனந்தபுரம் மாநகராட்சியின் ஒரு பகுதியாகும். மேலும், திருவனந்தபுரம், நேமாம், வட்டியூர்காவு, கஜகூட்டம் மற்றும் கோவலம் (பகுதி) தொகுதிகள் திருவனந்தபுரம் மாநகராட்சியில் அமைந்துள்ளன.  
திருவனந்தபுரம் மாநகராட்சியில் 23 வருவாய் கிராமங்கள் உள்ளன. அவை பங்கப்பாரா, உலியார்த்துர், கஜகூட்டம், அயிருப்பாரா, விஜின்ஜாம், தைகாடு, மனக்காடு, திருமலை, செருவாய்கல், உல்லூர், பட்டோம், குடப்பனகுன்னு, பெரூர்கடா, காவதியார், வாட்டியாட்டம், வாட்டியாட்டகவம் ஆகிய பகுதிகள் மாநகராட்சியுள் அடங்கும்.
# திருவனந்தபுரம் மாநகராட்சி

## மாநகராட்சி மொத்த வார்டுகள்

திருவனந்தபுரம் மாநகராட்சியானது ஐந்து பெரு மண்டலங்களையும் நூறு வார்டுகளையும் கொண்டுள்ளது. அவைகள்  
**மண்டலம் 1**  
1. கஜகூட்டம்.
1. சந்தை பயிர்.
1. காட்டுக்கு செல்லலாம்.
1. ஸ்ரீகாரியம்.
1. சுருக்குதல்.
1. உள்ளூர்.
1. எடவக்கோடு.
1. செல்லமங்கலம்.
1. தாமிரம்.
1. தூள் கோணம்.
1. பௌடி கோணம்
1. ஞன்டூர் கோணம்
1. மண் மேற்பரப்பு.
1. நான்கு மணி கூண்டு.
1. கேசவதாசபுரம்.
1. மருத்துவக் கல்லூரி.
1. பட்டம்.
1. முட்டை.
1. குடப்பனக்குன்னம்
1. பதிரிப்பள்ளி.  
**மண்டலம் 2**  
1. செட்டிவிலகம்.
1. சாஸ்தமங்கலம்.
1. கவாடியார்.
1. குறைந்த கோணம்.
1. நந்தன்கோடு.
1. மலை.
1. முகாம்.
1. தைகாட்.
1. ஒரு வேளை.
1. காஞ்சிராம்பரா.
1. பெரூர்கடா.
1. துருத்தும்மலா.
1. நெட்டயம்
1. கச்சனி.
1. ஒரு வேளை.
1. வட்டியூர்கவு.
1. கொடுங்கனூர்.
1. பி.டி.பி நகர்.
1. பாங்கோடு.
1. திருமலை.  
**மண்டலம் 3**  
1. பெரிய பயிர்.
1. பூஜாப்புரா.
1. சிறந்த கடை.
1. ஜெகதி.
1. கரமணா.
1. அறுநூறு.
1. நொண்டி.
1. த்ரிகண்ணாபுரம்.
1. வேம்பு.
1. பொன்னுமங்கலம்.
1. ஒரு வேளை.
1. பப்பனம்கோடு.
1. எஸ்டேட்.
1. நேதுங்காடு.
1. அடிச்சுவடுகள்.
1. மெலங்கோடு.
1. புஞ்சகரி.
1. பூங்குளம்.
1. வெங்கனூர்.
1. முல்லூர்.  
**மண்டலம் 4**  
1. கோட்டை.
1. விசின்ஜாம்.
1. துறைமுகம்.
1. வேலர்.
1. திருவள்ளம்.
1. பூந்துரா.
1. கோயில் தளம்.
1. கமலேஸ்வரம்.
1. ஒரு வேளை.
1. நதி.
1. சாலம்
1. மனக்காடு.
1. குர்யாத்தி
1. புத்தன்பள்ளி
1. மாணிக்கவிலக்கம்.
1. பிமப்பள்ளி கிழக்கு.
1. பிமப்பள்ளி.
1. முட்டை.
1. ஸ்ரீவரஹம்.
1. கோட்டை.  
**மண்டலம் 5**  
1. தம்பனூர்.
1. வஞ்சியூர்.
1. ஸ்ரீகாந்தேஸ்வரம்.
1. பெருந்தாணி
1. பால்குலங்கரா.
1. சாக்க
1. வாலியதுரா.
1. படகு பாஸ்.
1. கூம்பு.
1. காடு.
1. கரி.
1. கடகம்பள்ளி.
1. பீட்.
1. கண்ணின் மூலை.
1. அணை.
1. குளம்.
1. குலதூர்.
1. அட்டிப்ரா.
1. பவுண்டு கடன்
1. பல்லிதுரா.
# திருவனந்தபுரம் மாநகராட்சி

## இதனையும் காண்க

- கேரள மாநகராட்சிகள்
- கேரளம்
- திருவனந்தபுரம் மாநகராட்சி
# நீண்டகரை

**நீண்டகரா** (*Neendakara*) என்பது இந்தியாவின், கேரளத்தின், கொல்லம் நகரின் புறநகர்ப் பகுதியாகும். இரட்டை துறைமுகங்களான, நீண்டகரா மற்றும் சக்தி குலங்கர ஆகியவை இங்கு அமைந்துள்ளன. நீண்டகரா துறைமுகம் மாநிலத்தின் மிகப்பெரிய மீன்பிடி துறைமுகமாகும் . இது நகர மையத்திலிருந்து (சிட்டி செண்டர்) 10 கி.மீ தொலைவில் உள்ளது.
# நீண்டகரை

## அமைவிடம்

நீண்டகரை &nbsp; பராவூருக்கு வடக்கே 30 கி.மீ. தொலைவிலும், கருநாகப்பள்ளி நகரத்திற்கு தெற்கே 14 கி.மீ தொலைவிலும் உள்ளது.
# நீண்டகரை

## வரலாறு

16 ஆம் நூற்றாண்டின் முற்பகுதியில் போர்த்துகீசிய வணிகர்கள் கொல்லத்தில் (அப்பொழுது குயிலன்) குடியேறியபோது, அவர்களின் கப்பல்கள் நீண்டகரா வழியாகச் சென்றன, இப்போது தேசிய நெடுஞ்சாலை 66 இன் ஒரு பகுதியான நீண்டகரா பாலம் உள்ளது. இது அஷ்டமுடி ஏரியின் குறுக்கே சக்திகுளங்கராவுடன் இந்த கிராமத்தை இணைக்கிறது.
# நீண்டகரை

## சொற்பிறப்பியல்

மலையாளத்தில், நீண்டகரா என்றால் "நீண்ட கரை" என்று பொருளாகும்.
# நீண்டகரை

## நோர்வே திட்டம்

1953 ஆம் ஆண்டு இந்தோ-நோர்வே மீன்வள சமூக திட்டத்தின் அமைக்கபட்ட இதன் தலைமையகம் 1961 ஆம் ஆண்டு வரை நீண்டகரையில் அமைந்திருந்தது, பின்னர் இந்த இடம் கேரள அரசிடம் ஒப்படைக்கப்பட்டது.
# இலாகூரின் வரலாறு

**இலாகூரின் வரலாறு** *(History of Lahore)* இலாகூரின் பதிவு செய்யப்பட்ட வரலாறு என்பது பாக்கித்தானின் இரண்டாவது பெரிய நகர மாவட்டமான அதன் ஆயிரக்கணக்கான ஆண்டுகளை உள்ளடக்கியது. இது பஞ்சாப் பிராந்தியத்தின் தலைநகரமாகவும், மிகப்பெரிய நகரமாகவும் இருக்கிறது. இதன் உருவாக்கம் சமணம், இந்து, பௌத்தம், கிரேக்கர், முஸ்லிம், முகலாயர், ஆப்கான், சீக்கியர் மற்றும் ஆங்கிலேயர்களிடமிருந்து மாறி, அதன் மூலம் கலாச்சார தலைநகராகவும் நவீன கால பாக்கித்தானின் இதயமாகவும் மாறியுள்ளது .
# இலாகூரின் வரலாறு

## தோற்றம்

வாய்வழி மரபுகளின்படி, இந்த நகரத்தை நிறுவியதாகக் கூறப்படும் இந்து கடவுளான இராமரின் மகன் இலவனின் பெயரால் இலாகூர் பெயரிடப்பட்டது. இலவனுக்கு அர்ப்பணிக்கப்பட்ட ஒரு கோயில் இலாகூர் கோட்டையில் உள்ளது. அதேபோல், வடக்கு இலாகூர் வழியாக ஓடும் ராவி ஆற்றுக்கு இந்து தெய்வமான துர்கையின் நினைவாக பெயரிடப்பட்டது.  
புகழ்பெற்ற வானியலாளரும் புவியியலாளருமான தொலெமி தனது புவியியல் நூலில் 'லாபோக்லா' என்று அழைக்கப்படும் ஒரு நகரத்தைக் குறிப்பிடுகிறார். சிந்து நதிக்கு இடையேயான பாதையில் அமைந்துள்ள ஒரு பிராந்தியத்தில் பிடாஸ்டேஸ் அல்லது விட்டாஸ்டா (ஜீலம்), சந்தாபல் அல்லது சந்திர பாகா (செனாப்), மற்றும் அட்ரிஸ் அல்லது ஐராவதி ( ராவி ஆறு ) போன்ற நதிகளுடன் குறிப்பிடுகிறார்.  
இலாகூரைப் பற்றிய மிகப் பழமையான உண்மையான ஆவணம் 982 இல் யாராலோ எழுதப்பட்டுள்ளது. இது உதுத்-இ-ஆலம் என்று அழைக்கப்படுகிறது. உருசியா வராற்றாசிரியர் *விளாடிமிர் பெடோரோவிச் மைனர்ஸ்கி* இதை ஆங்கிலத்தில் மொழிபெயர்த்து 1927 இல் இலாகூரில் வெளியிட்டார். இந்த ஆவணத்தில், இலாகூர் ஒரு சிறிய நகரம் என்று குறிப்பிடப்பட்டுள்ளது. இதில் "ஈர்க்கக்கூடிய கோவில்கள், பெரிய சந்தைகள் மற்றும் பெரிய பழத்தோட்டங்கள் இருந்ததாகக் குறிப்பிடுகிறது. இதில் "குடியிருப்புகள் இருக்கும் இரண்டு பெரிய சந்தைகளை" குறிக்கிறது. மேலும் இதில் "இந்த இரண்டு குடியிருப்புகளையும் ஒன்றாக இணைக்கும் மண் சுவர்களைக்" குறிக்கிறது. அசல் ஆவணம் தற்போது பிரித்தானிய அருங்காட்சியகத்தில் வைக்கப்பட்டுள்ளது .
# இலாகூரின் வரலாறு

## சமணப் பாரம்பரியம்

சமண மதம் பஞ்சாபில் மிகவும் பழமையான மற்றும் அசல் மதமாக இருந்தது என்று புளூட்டாக் மற்றும் பல அறிஞர்கள் தெரிவிக்கின்றனர். இலாகூர் சமண மதத்தின் கலாச்சார மையமாக இருந்தது. புளூடாக் எழுதிய *எ லைப் ஆப் அலெக்சாண்டர்* என்ற நூலில் பேரரசர் அலெக்சாந்தருக்கும், *ஜிம்னோசோபிஸ்டுகள்* என்று அழைக்கப்பட்ட சைன திகம்பரர்களுக்குமிடையே நடந்த மோதல்களை பற்றிக் குறிப்பிடுகிறார். பப்ரா அல்லது பாப்ரா என்பது பஞ்சாப் பகுதியைச் சேர்ந்த ஒரு பண்டைய வணிக சமூகமாகும். இது முக்கியமாக சமண மதத்தைப் பின்பற்றுகிறது. இது சமண மத கலாகாசார்யாவைச் சேர்ந்த பவதார் அல்லது பவாதா கச்சாவுடன் இணைக்கப்பட்டதாக நம்பப்படுகிறது. அவை பப்ரா நகரத்திலிருந்து தோன்றியிருக்கலாம். பவாதா கச்சா 17 ஆம் நூற்றாண்டு வரை உயிர் வாழ்த்ததாக கல்வெட்டுகள் தெரிவிக்கின்றன. தாரி பப்ரியன் மற்றும் கலி பப்ரிலும் சமண கோவில்கள் இருந்தன.
# இலாகூரின் வரலாறு

## இந்து பாரம்பரியம்

இலாகூர் நகரம் குர்ஜ்ஜாரா வம்சாவளியைக் கொண்டுள்ளது. ஆரம்பகால இளவரசர்கள் பாரம்பரிய குர்ஜார் என்று அழைக்கப்பட்டனர். கி.பி 630 இல் பஞ்சாபிற்கு வருகை தந்த சீனப் பயணி சுவான்சாங், ஒரு பெரிய நகரத்தைப் பற்றி பேசுகிறார். இதில் பல ஆயிரக்கணக்கான குடும்பங்கள் இருந்தன. இது சேகா இராச்சியத்தின் கிழக்கு எல்லையில் அமைந்திருந்தது. இது சிந்து ஆறு முதல் பியாஸ் ஆறு வரை நீட்டிக்கப்பட்டுள்ளது பியாஸ் ஆறு வரை அதன் எல்லையைக் கொண்டிருந்தது  
கி.மு 580 ஆம் ஆண்டில், பிம்பிசாரன் தெற்காசியாவை ஆண்டபோது, சமூகம் அவர்களின் ஆக்கிரமிப்பின் அடிப்படையில் வெவ்வேறு சமூகங்களாகப் பிரிக்கப்பட்டது. அவர்களின் சமூகங்களில் ஒன்று சத்திரியர்கள் என்றும், இலூவின் மன்னரின் சந்ததியினர் அவர்களுடன் வகைப்படுத்தப்பட்டு, இலூவனம் என்றும் அறியப்பட்டது. இது இலுவானா என்றும் குறிப்பிடப்பட்டுள்ளது.  
கி.பி 337 மற்றும் 472 க்கு இடையில் தெற்கு ஆசியாவிற்கு வருகை தந்த சீனப் பயணி பாசியான், இலூவனத்தை தெற்காசியாவின் வடமேற்குப் பகுதியை ஆளும் ஒரு துணிச்சலான சமூகம் என்று தனது நாட்குறிப்பில் கூறுகிறார். கி.பி பதினொன்றாம் நூற்றாண்டில் வந்த மற்றொரு சீனப் பயணியான குர்மாங் ஒரு இலோக்ரானா என்ற ஒரு இராச்சியத்தை வலிமைமிக்க சக்தியாகப் பேசுகிறார். வரலாற்றாசிரியர் *பர்டன் இலோகனாஸ்* இவர்களை துணிச்சலான மக்கள் என்று எழுதுகிறார், அவர்கள் இன்றைய பலுசிஸ்தான் (பாகிஸ்தான்), ஆப்கானித்தான் மற்றும் மத்திய ஆசியாவின் கிழக்கு எல்லைகளில் பரவியிருந்ததாகக் கூறுகிறார்.
# இலாகூரின் வரலாறு

## இந்து பாரம்பரியம்

### பழைய இந்து நகரம்

முதல் மற்றும் ஏழாம் நூற்றாண்டுகளுக்கு இடையில் ஒரு காலத்தில் பண்டைய இந்துக் காலனியாக இலாகூர் நிறுவப்பட்டது என்று பல வரலாற்றாசிரியர்கள் ஒப்புக்கொள்கிறார்கள். அநேகமாக இரண்டாவது நூற்றாண்டின் தொடக்கத்தில் இருந்தே; அது விரைவில் முக்கியத்துவம் வாய்ந்த இடமாகவும், பிற காலனிகளை உருவாக்கியதாகவும் , இறுதியில் ஒரு சக்திவாய்ந்த தலைவனின் தலைநகராகவும் உயர்ந்தது. அதற்கு அது அதன் பெயரைக் கொடுத்தது. பழைய இந்து நகரமான இலாகூர் நவீன நகரத்தின் இடத்தை சரியாக ஆக்கிரமிக்கவில்லை என்பதற்கு சில காரணங்கள் உள்ளன. பாரம்பரியம் பழைய இலாகூரின் இடத்தை இக்ராவின் அருகே சுட்டிக்காட்டுகிறது - இது இப்போது இலாகூர் நகரத்தின் ஒரு பகுதியாகும் - ஆனால் பின்னர் மேற்கே மூன்று மைல் தொலைவில் உள்ள ஒரு கிராமமாக இருந்தது.  
இந்த கிராமத்தின் பெயர் முன்பு இக்ரா இலாகூர். மேலும், மிகப் பழமையான மற்றும் புனிதமான சில இந்து ஆலயங்கள் இந்த வட்டாரத்தில் காணப்படுகின்றன. தற்போதைய நகரத்தின் நுழைவாயில், *இலகோரி* அல்லது இலோகரி வாயில் என்று அழைக்கப்படுகிறது. இது காஷ்மீர் வாயில்ட் காஷ்மீரை நோக்கியது போலவே பழைய இலாகூரின் திசையில் பார்க்கும் நுழைவாயில் என்றும், பண்டைய நகரத்திற்கு நவீன தில்லியின் தில்லி வாயில் என்றும் அழைக்கப்படுகிறது.